**Հ Ի Մ Ն Ա Վ Ո Ր ՈՒ Մ**

**<<ԱՐՏԱՇԱՏ ՀԱՄԱՅՆՔԻ ՍԵՓԱԿԱՆՈՒԹՅԱՆ 2024 ԹՎԱԿԱՆԻ ԳՈՒՅՔԱԳՐՄԱՆ ՓԱՍՏԱԹՂԹԵՐԸ ՀԱՍՏԱՏԵԼՈՒ ՄԱՍԻՆ>> ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Համաձայն <<Տեղական ինքնակառավարման մասին>>ՀՀ օրենքի 4-րդ հոդվածի 4-րդ մասի՝ համայնքն ունի հողի,գույքի,ինչպես նաև գույքային այլ իրավունքների նկատմամբ սեփականության իրավունք:

Հայաստանի Հանրապետության Սահմանադրության 184-րդ հոդվածի 3-րդ մասի կարգավորումների համատեքստում,համայնքի ավագանին օրենքով սահմանված կարգով տնօրինում է համայնքի սեփականությունը: Նշված սահմանադրական կարգավորման էությունը կայանում է նրանում,որ համայնքի ավագանին է սահմանում համայնքի սեփականություն հանդիսացող գույքի տիրապետման,օգտագործման և տնօրինման,մեկ բառով բնութագրելի՝ կառավարման հետ կապված պարտադիր վարքագծի կանոնները,որոնց հիման վրա համայնքի գործադիր մարմինը ՝համայնքի ղեկավարը(համայնքապետարանի աշխատակազմի միջոցով)կազմակերպում է համայնքի սեփականություն հանդիսացող գույքի տնօրինման վարչարարական և քաղաքացիավարական գործընթացները:

Այսպես՝<<Տեղական ինքնակառավարման մասին>> ՀՀ օրենքի 18-րդ հոդվածի 1-ին մասի 32-րդ կետի համաձայն,համայնքի սեփականության ամենամյա գույքագրման փաստաթղթերը,նույն օրենքի 77-րդ հոդվածի 3-րդ և 4-րդ մասերի կարգավորումների համատեքստում ՝ ▪համայնքի սեփականություն հանդիսացող գույքը համայնքի ղեկավարը ենթարկում է ամենամյա պարտադիր գույքագրման,որը ներկայացվում է ավագանու հաստատմանը:

Օրենսդրական վերը մեջբերված կարգավորումների շրջանակներում, համայնքի ղեկավարին վերապահված է պարտավորություն ամենամյա պարտադիր գույքագրում իրականացնելու տեսանկյունից,իսկ համայնքի ավագանու մասով՝ամենամյա պարտադիր գույքագրման փաստաթղթերը հաստատելու մասով:

Իրավակիրառական պրակտիկայում,սկսած Հայաստանի Հանրապետությունում տեղական ինքնակառավարման համակարգի ներդրման պահից,դեռևս որևէ համայնքում ինստիտուցիոնալ մակարդակում ամենամյա գույքագրում չի կատարվել և ենթաօրենսդրական ակտի տեսքով չեն սահմանվել ամենամյա գույքագրման պարտադիր փաստաթղթերի ցանկը:

Նման պրակտիկայի առկայությունը հնարավորություն չի ընձեռնում համայնքի տեղական ինքնակառավարման մարմիններին և համայնքապետարանի աշխատակազմին,կատարելու ճշգրիտ պլանավորումներ,մշակելու իրականացման տեսանկյունից իրատեսական և ողջամիտ ռազմավարական և զարգացման բնույթի ծրագրեր,ինչու չէ նաև իրականացնել արդյունավետ բյուջետային պլանավորումներ:

<<Արտաշատ համայնքի սեփականության 2023 թվականի գույքագրման փաստաթղթերը հաստատելու մասին>> Արտաշատ համայնքի ավագանու որոշման նախագծով սահմանվում են թվով 16 հավելվածներ,որոնք սահմանում են համայնքի սեփականություն հանդիսացող ինչպես գույքի,այնպես էլ իրերի,դրամի և պարտավորությունների գույքագրման ցանկը:

<<Արտաշատ համայնքի սեփականության 2023 թվականի գույքագրման փաստաթղթերը հաստատելու մասին>> Արտաշատ համայնքի ավագանու որոշման նախագծի հավելվածներով սահմանվում են գույքագրման փաստաթղթերի հետևյալ ցանկը՝

1.Համայնքի պաշարների/ներառյալ փոքրարժեք կամ արագամաշ առարկաների/ ցանկը

2. ՀՀ կադաստրի կոմիտեում գրանցում ստացած անշարժ գույք/բացառությամբ հողամասերի/

3. ՀՀ Կադաստրի կոմիտեում գրանցում ստացած հողամասեր

4. ՀՀ կադաստրի կոմիտեում գրանցում չստացած անշարժ գույք/բացառությամբ հողամասերի/

5. Խաղահրապարակներ

6. Աղբահարթակներ և աղբամաններ

7. Էլեկտրասյուներ

8. Ենթակայանններ,հորեր,պոմպեր և այլն

9. Նստարաններ

10. <<Արտաշատ>>ջրօգտագործողների ընկերությանն անհատույց օգտագործման տրամադրված գույք

11.Տրանսպորտային միջոցներ և տեխնիկա

12.Հիմնական միջոցների գույքացուցակ

13.Կանգառներ

14. Անկանխիկ դրամական միջոցների գույքագրման ցուցակ

15. Մատակարարումների գծով կրեդիտորական պարտքերի և վճարման ենթակա այլ գումարների գույքագրման ցուցակ

16.Ոչ նյութական ակտիվների գույքագրման ցուցակ

<<Արտաշատ համայնքի սեփականության 2024 թվականի գույքագրման փաստաթղթերը հաստատելու մասին>> Արտաշատ համայնքի ավագանու որոշման նախագծի ընդունման արդյունքում,կապահովվի <<Տեղական ինքնակառավարման մասին>>ՀՀ օրենքի 18-րդ հոդվածի 1-ին մասի 32-րդ կետով,ինչպես նաև նույն օրենքի 77-րդ հոդվածի 3-րդ և 4-րդ մասերով սահմանված պահանջների իրականացումը ենթաօրենսդրական մակարդակում:

Միաժամանակ իրավակիրառման պրակտիկայի տեսանկյունից<<Արտաշատ համայնքի սեփականության 2024 թվականի գույքագրման փաստաթղթերը հաստատելու մասին>> Արտաշատ համայնքի ավագանու որոշման նախագծի ընդունման արդյունքում հնարավոր կլինի ճշգրտելու և հստակեցնելու համայնքի սեփականություն հանդիսացող գույքի ընթացիկ հաշվառման տվյալները, ինչն իր հերթին լուրջ խթան կարող է հանդիսանալ համայնքի բյուջետային և զարգացման ռազմավարական պլանավորումներ առավել ճշգրիտ և իրատեսական իրականացնելու համատեքստում:

Համայնքի սեփականություն հանդիսացող գույքի գույքագրման աշխատանքները շարունակական են,որի արդյունքները կներկայացվեն ավագանու հաստատմանը: